Saint-Omer (Pas-de-Calais)

Saint-Omer [sẽtomeR] estas franca komunumo lokita en la departemento Pas-de-Calais kaj en la regiono Hauts-de-France. Tiu mezgranda urbo estas ankaŭ la subprefektejo de unu arondismento kaj la ĉefurbo de tri kantonoj.

 Geografio 
La rivero Aa trafluas la urbon. Ĝenerale havas akvo gravan rolon en Saint-Omer : la urbo estas ĉirkaŭita de marĉoj, kiuj estas nomitaj la Sanktomeraj marĉoj (franclingve le marais audomarois).

eta|centra|350ra|

 Ekonomio 
Longa malnovtempa manlaboro permesis disvolvigi ekonomie la lokajn marĉojn. Nun estas grandaj legomaj kultivadoj, precipe de florbrasikoj, sed ankaŭ iom bredado de bovinoj. Laste ekzistas loka biero, la biero de Saint-Omer.

Krome, la marĉoj fariĝis grava turisma centro.

 Famuloj ligitaj kun la urbo 
 Audomar (n. en 600 - m. en 670) estis episkopo de Thérouanne[??]. Li estis sekve kanonizita kiel Sankta Omer (Saint Omer), kaj donis tiun nomon al la urbo.
 Lazare Hippolyte Carnot (6-a de aprilo 1801 en Saint-Omer - 16-a de marto 1888 en Parizo) estis franca politikisto.
 Joseph Bienaimé Caventou (1795-1877) estis kemiisto, apotekisto, toksologo, profesoro pri kemio de la Altranga Lernejo pri Farmacio de Parizo.
 Alexandre Ribot (7-a de februaro 1842 en Saint-Omer - 13-a de januaro 1923 en Parizo) estis franca politikisto. Li estis kvinfoje ĉefministro.
 Jean Titelouze (1553 - 1633) estis muzikisto. Li estas rigardita kiel la kreinto de la franca orgena muziko.

 Monumentoj kaj vidindaĵoj 
 La katedralo Notre-Dame de Saint-Omer, malnovtempe nur senluksa kapelo (7-a jarcento), pligrandiĝis por fariĝi katedralo en 1561, post la detruo de Thérouanne fare de la militistoj de Karlo la 5-a. Ĝi enhavas pentraĵon de Petro Paŭlo Rubens kaj tombomonumenton konsekrita al Audomar, sed sen lia kadavro.
 La preĝejo Saint-Denis estas gotika preĝejo de la 13-a jarcento. Ĝi enhavas plurajn tombojn, inkluzive de tiu de Guillaume Fillastre, episkopo de Thérouanne, mortita en 1473.

eta|350ra|centra|Katedralo Notre-Dame

 Esperanto 
La urba biblioteko de Saint-Omer konservas en sia kolekto 'imprimés rares' (maloftaj presaĵoj) esperantan fonduson el la komenco de la 20a jarcento, kreitan de iama bibliotekisto Ernest Deligny. Laŭ komuniko de estro de la biblioteko (marto 2018) la kolekto daŭre estas nealirebla kaj pro financaj limigoj ne antaŭvideblas ŝanĝo dum la venontaj jaroj.Retletero de Rémy Cordonnier, respondeculo pri la historiaj kolektoj, al Roland Rotsaert, 2018.03.13 Ĝia ordigo ne estas inter la prioritataj taskoj de la biblioteko por 2011-2012.Raporto pri la oficiala inaŭguro de la kolekto aperis en Nordfranca Esperantisto, julio-aŭgusto 1938, p. 101-103.

 Ĝemelurboj 
 Ipro (nederlandlingve Ieper, franclingve Ypres) en Belgio
 Deal en Britio (atentu: loĝloko Deal situas en Rumanio !! )
 Detmold en Germanio
 Żagań en nuna Pollando ekde 2015

 Referenco 

 Vidu ankaŭ 
 Komunumoj de Pas-de-Calais
 Saint-Omer (stacidomo)

 Eksteraj ligiloj 

 Oficiala paĝaro de Saint-Omer
 Bildoj de Saint-Omer 
 Esperanto-kolekto de la Urba biblioteko de Saint-Omer (mencio tute sube de la paĝo), arkivigite je 2015-08-17 per la interreta arkivo


Kategorio:Komunumoj de Pas-de-Calais